Ψάρι με αγκινάρες και άγρια χόρτα
Ανοιξιάτικη και ελαφριά συνταγή με ψάρι της επιλογής μας.
2 κιλά φέτες ψαριού της αρεσκείας μας (ροφός, σφυρίδα κ.ά.), πάχους 2 εκ., 18 αγκινάρες, καθαρισμένες και κομμένες στα 4, 1 κιλό ραδίκια, χοντροκομμένα (αν βρούμε στη λαϊκή άγρια χόρτα, τα προτιμάμε), 1 μάτσο μυρώνια, 1 μάτσο καυκαλήθρες, 1 μάτσο φρέσκος μάραθος, 2 κρεμμύδια ξερά, ψιλοκομμένα, ο χυμός από 2 λεμόνια, 80 ml ελαιόλαδο, αλάτι, πιπέρι φρεσκοτριμμένο
Για να φτιάξουμε το ψάρι αγκινάρες και άγρια χόρτα , ξεκινάμε και χοντροκόβουμε τα μυρωδικά. Σε μια κατσαρόλα ζεσταίνουμε το μισό λάδι σε μέτρια φωτιά και αχνίζουμε το κρεμμύδι με τις αγκινάρες και τα χόρτα για 3- 4 λεπτά, μέχρι να μαραθούν. Προσθέτουμε τα μυρωδικά, το λεμόνι, 150 ml νερό, αλατοπίπερο και μαγειρεύουμε για 10 λεπτά. Προθερμαίνουμε τον φούρνο στους 170° C. Μεταφέρουμε το όλον σε ένα μεγάλο ταψί ή γάστρα και ανοίγουμε μια «λακκούβα» για να βάλουμε τις φέτες ψαριού. Περιχύνουμε το ψάρι με το υπόλοιπο λάδι και αλατοπιπερώνουμε. Σκεπάζουμε το ταψί με καπάκι ή με αλουμινόχαρτο και ψήνουμε για 10-15 λεπτά. Ξεσκεπάζουμε και ψήνουμε για ακόμα 10 λεπτά ή μέχρι να ξεκολλάει η σάρκα του ψαριού από το κόκαλο.
Αγκινάρες,Χόρτα , Μυρωδικά,Ψάρι